ટીવી જોતી વખતે બાળક ચેનલવાળાં જે બતાવે તે વિચાર્યા વગર જોયા કરે છે. વળી ટીવી પરનાં દ્રશ્યો ઝડપથી બદલાતાં હોવાથી બાળકને કંઇક અલગ વિચારવાનો સમય જ નથી મળતો આથી ધીરે ધીરે બાળકની વિચારશક્તિ કુંઠિત થવા લાગે છે. જે બાળક વિચારતું નથી તે શીખી નથી શકતું. આમ બાળકની નવું શીખવાની શક્તિ વિકસતી નથી. બાળકની સર્જનાત્મકતા ઘટે છે. વિચારશીલ ન હોય તેવા બાળકોને અન્યો સાથે તાદાત્મ્ય જાળવવામાં મુશ્કેલી પડે છે. તેમનો SOCIAL QUOTIENT ઓછો રહે છે અને કેટલાંક અંશે એકલપેટા રહે છે. સમાજ પ્રત્યે એમની સંવેદનશીલતા પણ ઘટે છે.